Der Frosch mit der Maske
Der Frosch mit der Maske )) je zapadnonjemačko-danski crno-bijeli kriminalistički film snimljen 1959. godine u režiji Haralda Reinla, poznat po tome što je pokrenuo izuzetno uspješni i popularni ciklus adaptacija djela britanskog pisca Edgara Wallacea.

Predstavlja adaptaciju Wallaceovog romana The Fellowship of the Frog, koji je prije Drugog svjetskog rata nekoliko puta bio ekraniziran u SAD i Britaniji. Radnja prikazuje kako inspektor Scotland Yarda (čiji lik tumači Siegfried Lowitz) nastoji pravdi privesti "Žabu", tajanstvenog vođu bande kriminalaca čiji članovi iskazuju fanatičnu odanost, i kako mu u tome pomaže amater-detektiv (čiji lik tumači Joachim Fusberger) čiji motivi nisu posve jasni.

Ideju za projekt je dobio njemački producent Walfried Barthel, koji ju je iznio svom prijatelju, danskom producentu Prebenu Philipsenu. Ideja se smatrala riskantnom, jer nijedan zapadnonjemački kriminalistički film nije imao uspjeha nakon rata. Usprkos toga, Philipsen je uspio otkupiti autorska prava za dva romana - The Fellowship of the Frog i The Crimson Circle od Wallaceove kćeri Penelope, sa opcijom za još ukoliko ekranizacije budu komercijalno uspješne. Film je snimljen sa relativno niskim budžetom u Kopenhagenu, sa time da su producenti prije toga snimili lokacije u Londonu koje su naknadno namontirali u scene filma preko stražnje projekcije. Scenario je u značajnoj mjeri izmijenio Wallaceov predložak. Nakon premijere ga je u Zapadnoj Njemačkoj gledalo preko 3 miliona, što je osiguralo ne samo nastavak, nego i omogućilo studiju Rialto Film da do 1972. godine snimi čak 35 nova naslova temeljenih na Wallaceovoj prozi.

Uloge
 Siegfried Lowitz ... Inspektor William Elk
 Joachim Fuchsberger ... Richard Gordon
 Jochen Brockmann ... Philo Johnson
 Carl Lange ... John Bennet
 Elfi von Kalckreut ... Ella Bennet (kao Eva Anthes)
 Walter Wilz ... Ray Bennet
 Dieter Eppler ... Josua Broad 
 Erwin Strahl ... Narednik Balder - Broj 7
 Eva Pflug ... Lolita 
 Fritz Rasp ... Ezra Maitland 
 Eddi Arent ... James the butler
 Ernst Fritz Fürbringer ... Sir Archibald

References

Vanjske veze
 
 
 Tonträger mit der Filmmusik
 Ralf Klee, Broder-Jürgen Trede: Im Bann des Killer-Frosches. In: einestages - Zeitgeschichte auf Spiegel-Online, 4. September 2009.

Zapadnonjemački filmovi
Danski filmovi
Triler filmovi
Kriminalistički filmovi
Authority control 2